|  |  |
| --- | --- |
| **Informácie pre OUTGOING ŠTUDENTOV - ERASMUS+** | |
| **KTO** | * každý denný aj externý študent TRUNI riadne zapísaný do Bc, Mgr, alebo PhD stupňa * Erasmus+ stáže sa môžu zúčastniť aj absolventi TRUNI pokiaľ absolvovali výberové konanie ako študenti posledného ročníka |
| **KDE** | * štúdium: na partnerskej univerzite, s ktorou uzavrela TRUNI bilaterálnu zmluvu okrem Slovenskej rep. a krajiny trvalého pobytu (zoznam zmlúv: <https://www.truni.sk/zoznam-bilateralnych-zmluv-erasmus>) * stáž: v súkromnej alebo verejnej organizácii mimo Slovenskej rep. a krajiny trvalého pobytu |
| **AKO DLHO** | * min 2 mesiace - max jeden semester * u doktorandov uprednostňujeme krátkodobé 5-30 dňové pobyty vo forme štúdia, alebo stáže |
| **AKO ČASTO** | * opakovane v každej úrovni svojho vysokoškolského štúdia (Bc, Mgr , PhD) * celková dĺžka mobility pre každú úroveň štúdia je 12 mesiacov * študent môže kombinovať Erasmus štúdium, alebo stáž formou viacnásobných výjazdov |
| **NOMINÁCIA**  **ŠTUDENTOV** | * výberové konanie prebieha na úrovni jednotlivých fakúlt * fakulta je povinná zverejniť oznam spolu s prihláškou a kritériami na svojej webovej stránke najneskôr dva týždne pred termínom výberového konania |
| **REALIZÁCIA**  **MOBILITY** | * vybraní študenti sú kontaktovaní a detailnejšie informovaní Kanceláriou vonkajších vzťahov RTU * po akceptácii nominácie vybranou prijímajúcou univerzitou sú študenti kontaktovaní priamo touto univerzitou a pripravujú spravidla nasledovné dokumenty:  1. Online learning agreement alebo Zmluvu o štúdiu, kde si vyberajú predmety 2. Accommodation form v prípade keď má univerzita internát, prípadne študenti dostanú linky a odporučenia na prenajímateľov nehnuteľností 3. Transcript of records (výpis známok) 4. CV + motivačný list 5. Fotografia  * študent je povinný získať minimálne 20 kreditov za jeden semester. * **vybrané predmety v zahraničí by sa mali čo najviac zhodovať s predmetmi, ktoré má študent vo svojom študijnom pláne na TRUNI. Určité odchýlky sú povolené a chýbajúce predmety je možné absolvovať v dodatočných termínoch po dohode s fakultným koordinátorom.** |
| **PREDĹŽENIE**  **MOBILITY** | * je možné len po vzájomnej písomnej dohode medzi študentom, vysielajúcou a prijímajúcou inštitúciou * o predĺžení mobility rozhodujú prodekani pre zahraničie príslušnej fakulty * študentovi nevzniká automaticky finančný nárok na predĺženú mobilitu * pri predĺžení mobility, musí byť písomne (dodatkom k zmluve) dohodnuté nasledovné: * súhlas musí byť dohodnutý a potvrdený ešte pred pôvodne plánovaným ukončením mobility; * predĺženie študijného pobytu musí nasledovať okamžite po riadnom období mobility * študijný pobyt nesmie byť prerušený (sviatky a univerzitné prázdniny sa nepovažujú za prerušenie). Povolené prerušenie mobility musí byť opodstatnené zo strany domácej univerzity. |
| **ON-LINE**  **JAZYKOVÁ**  **PODPORA** | základnou požiadavkou je pred mobilitou absolvovať OLS (Online Language Support) hodnotenie/test úrovne cudzieho jazyka, v ktorom bude študovať na prijímajúcej zahraničnej univerzite  viac o OLS: <https://erasmus-plus.ec.europa.eu/resources-and-tools/online-language-support>  táto povinnosť sa netýka rodených hovoriacich a mimoriadnych prípadov (napríklad študenta so ZŤP indisponovaného vykonať takéto hodnotenie) |
| **PO UKONČENÍ**  **MOBILITY** | * účastník je povinný predložiť:  1. **Certifikát o dĺžke pobytu potvrdený zahraničnou univerzitou** 2. **Transcript of records** – zoznam absolvovaných predmetov a dosiahnuté študijné výsledky /zhodné s Online Learning agreement 3. **Správa študenta –** vyplnený online dotazník EU Survey do celoeurópskej databázy (*tzv. systém Mobility Tool/EU* *Survey).* Pokyny k vyplneniu správy študent obdrží vo forme automatického e-mailu generovaného databázou v deň, kedy podľa finančnej zmluvy končí mobilita v zahraničí. Od účastníka, ktorý nevyplní a nepodá správu on-line a nepredloží dokumenty uvedené v bode, môže inštitúcia žiadať čiastočné alebo úplné vrátenie zaslanej finančnej podpory. |



Viac informácií na www.truni.sk/mobilita-studentov